polyglot-tagger/wikipedia-language-snippets-filtered huggingface dataset:
ജീവി സമൂഹങ്ങളും സ്പീഷീസുകളും തമ്മിൽ ജീനുകൾ കൈമാറ്റം ചെയ്യപ്പെടുന്നതിനാണ് ജീൻ ഒഴുക്ക് എന്ന് പറയുന്നത്. ജീൻ ഒഴുക്കിന്റെ സാന്നിദ്ധ്യം പരിണാമത്തെ ശക്തമായി സ്വാധീനിക്കുന്നു. പരസ്പരം ഇടകലരാതെ ഒറ്റപ്പെട്ട രണ്ടു ജീവി സമൂഹങ്ങൾ തമ്മിൽ പരിണാമ സമ്മർദത്തിൽ വ്യത്യാസമില്ലെങ്കിലും ക്രമേണ അലക്ഷ്യമായ മാറ്റങ്ങൾ വഴി പരസ്പരം യോജിക്കാത്ത ജനിതക വ്യത്യാസങ്ങൾ ഉണ്ടാകും എന്ന് ബെയ്റ്റ്സൻ-ഡോബ്ഷാൻസ്കി-മുള്ളർ മോഡൽ പോലെ ഉള്ളവ സൂചിപ്പിക്കുന്നു. പരസ്പരം യോജിക്കാത്ത ജനിതകങ്ങൾ ആ സമൂഹങ്ങളുടെ സങ്കരത്തിലൂടെ ഉണ്ടാകുന്ന ജീവികൾ നിർദ്ധാരണത്തിൽ പിന്തള്ളപ്പെടാൻ ഇടയാക്കുന്നു. ഇത് ക്രമേണ ആ സമൂഹങ്ങളിൽ ഇത്തരം സങ്കരത്തിനെ ഒഴിവാക്കുന്നതിനുള്ള കഴിവ് ഉണ്ടാവാൻ കാരണമാക്കാം. ഇത് അവ വ്യത്യസ്ത സ്പീഷീസ് ആയി മാറാനും ഇടയാക്കുന്നു.
ഒരു സമൂഹത്തിൽ ഒരു തലമുറയിൽ നിന്ന് അടുത്തതിലേയ്ക്ക് കൈമാറ്റം ചെയ്യപ്പെടുന്നത് ആ തലമുറയുടെ അല്ലീലുകളുടെ ഒരു ഉപഗണം ആണ്. ദിശാപരമായ ഒരു നിർദ്ധാരണ സമ്മർദം ഇല്ലെങ്കിൽപ്പോലും ആകസ്മികമായ കാരണങ്ങളാൽ ജീവികൾ ചാവുകയും പ്രത്യുല്പ്പാദനം നടത്താതെ വരുകയും ചെയ്യാം. ഇത് മൂലം കൈമാറ്റം ചെയ്യപ്പെടുന്ന അല്ലീലുകളുടെ ഉപഗണം അലക്ഷ്യമായി മാറ്റപ്പെടുന്നു. ഇങ്ങനെ തലമുറ തോറും അലക്ഷ്യമായി അല്ലീൽ ആവൃത്തികൾ മാറാൻ ഇടയാകുന്നതാണ് . ഒരു അല്ലീൽ ഫിക്സ് ചെയ്യപ്പെടുന്നത് വരെ, അതായത് സമൂഹത്തിൽ മൊത്തം അത് വ്യാപിക്കുന്നത് വരെയോ അല്ലെങ്കിൽ ഇല്ലായ്മ ചെയ്യപ്പെടുന്നത് വരെയോ, ഇത് സംഭവിച്ചു കൊണ്ടേയിരിക്കും. ഒരു ജീവി സമൂഹത്തിന്റെ അംഗബലം കുറയുന്തോറും ഈ പ്രതിഭാസം കൂടുതൽ പ്രകടമാകുന്നു.
ഒരു ജീനിന്റെ പ്രവർത്തനം തടസപ്പെടുത്തുന്ന മ്യൂട്ടേഷൻ ഉണ്ടാവാനാണ് പുതിയ ഒരു ജീൻ ഉണ്ടാവുന്ന മ്യൂട്ടെഷനെക്കാളും സാധ്യത. സാധാരണ ഇത്തരം മ്യൂട്ടേഷനുകൾ പ്രതികൂലമായി നിർദ്ധാരണം ചെയ്യപ്പെടുന്നു. എന്നാൽ നിർദ്ധാരണ സമ്മർദ്ദം കുറവാണെങ്കിൽ പ്രവർത്തനശേഷി നഷ്ടപ്പെടുന്നതിന് അനുകൂലമായ ഈ മ്യൂട്ടേഷൻ അസന്തുലനം പരിണാമത്തെ സ്വാധീനിക്കുന്നു. ഗുഹകളിലും മറ്റും ഇരുട്ടിൽ കഴിയുന്ന ജീവികളുടെ നിറങ്ങൾക്കുള്ള ജീനുകളുടെ നാശം വ്യാപകമാകുന്നത് ഉദാഹരണമാണ്. എന്നാൽ ഒരു പ്രവർത്തനശേഷി നിലനിർത്താൻ ചെലവാകുന്ന ഊർജമോ ധാതുക്കളോ ഒക്കെ ലാഭിക്കാൻ ആ മ്യൂട്ടേഷൻ മൂലം കഴിയുന്നു എങ്കിൽ മ്യൂട്ടേഷൻ അസന്തുലനത്തിനൊപ്പം പ്രകൃതിനിർദ്ധാരണവും ആ മ്യൂട്ടേഷന്റെ വ്യാപനത്തെ സഹായിക്കുന്നു.
ഒരു സ്പീഷീസിലെ മാറ്റങ്ങൾ പലപ്പോഴും അതുമായി സ്ഥിരം ഇടപെടുന്ന മറ്റൊരു സ്പീഷീസിലും അനുകൂലനങ്ങൾക്ക് കാരണമാകുന്നു. രണ്ടാമത്തെ സ്പീഷീസിലെ മാറ്റങ്ങൾ വീണ്ടും ആദ്യത്തെ സ്പീഷീസിൽ പുതിയ അനുകൂലനങ്ങൾ ഉണ്ടാക്കുകയും അങ്ങനെ ഈ പ്രക്രിയ ചാക്രികമായി ആവർത്തിക്കുകയും ചെയ്യുന്നതിന് കോഎവലൂഷൻ എന്ന് പറയുന്നു. ഹിംസ്രജീവിയും ഇരയും തമ്മിൽ ഇങ്ങനെ മത്സരം ഉണ്ടാകുന്നതിന് പരിണാമപരമായ ആയുധപ്പന്തയം എന്ന് പറയാറുണ്ട്‌. ഇതിന് ഒരു ഉദാഹരണമാണ് കോമൺ ഗാർട്ടർ പാമ്പിൻറെ ഇരയായ റഫ് സ്കിൻഡ് ന്യൂട്ടിന്റെ ശരീരത്തിൽ വിഷം ഉണ്ടായതും തുടർന്നു പാമ്പിൽ അതിനോട് പ്രതിരോധം ഉണ്ടായതും. തുടർന്ന് കൂടിയ അളവിലുള്ള വിഷവും ആനുപാതികമായ കൂടിയ പ്രതിരോധവും ന്യൂട്ടിലും പാമ്പിലും പരിണമിച്ചു.
പരിണാമം ജീവികളുടെ രൂപത്തെയും സ്വഭാവത്തെയും മാറ്റിമറിക്കുന്നു. ഇതിൽ എടുത്തു പറയേണ്ടത് പ്രകൃതിനിർദ്ധാരണം മൂലം ജീവികളിൽ ഉണ്ടാവുന്ന അനുകൂലനങ്ങളാണ്. ഭക്ഷണം തേടൽ, ഹിംസ്രജീവികളിൽ നിന്ന് ഒഴിഞ്ഞു മാറൽ, ഇണയെ ആകർഷിക്കൽ തുടങ്ങിയവയിൽ സഹായമാകുക വഴി ഇവ ഫിറ്റ്‌നസിനെ വർദ്ധിപ്പിക്കുന്നു. ജീവികൾ തമ്മിൽ ബന്ധുക്കളെ സഹായിക്കുകയോ ഇരുപക്ഷത്തിനും ഗുണകരമായ സഹജീവനമോ വഴി ഉള്ള പരസ്പരസഹകരണവും നിർദ്ധാരണ സമ്മർദത്തിലൂടെ ഉരുത്തിരിയാം. ഒരു സമൂഹത്തിൽ നിന്നും വേർപെട്ടു പോകുന്ന ഉപസമൂഹങ്ങൾ ദീർഘകാലം കൊണ്ട് മാതൃസമൂഹവുമായി പ്രത്യുല്പാദനം നടത്താൻ സാധിക്കാത്ത വിധത്തിൽ മാറാനും അങ്ങനെ പുതിയ സ്പീഷീസ് ആകാനും പരിണാമം ഇടയാക്കുന്നു.
ആധുനിക നിഗമനങ്ങൾ അനുസരിച്ച് ഏതാണ്ട് 370 കോടി വർഷം മുൻപ് ജീവിച്ചിരുന്ന ഒരു പൊതുപൂർവികജീവിയിൽ നിന്നാണ് ഇന്ന് ഭൂമിയിൽ കാണപ്പെടുന്ന ജൈവവൈവിധ്യം ഉടലെടുത്തത്. വിവിധ ജീവികൾ തമ്മിലുള്ള ശരീരപരമായ സാദൃശ്യങ്ങളും ജൈവരാസപ്രക്രിയാ സാദൃശ്യങ്ങളും പൊതുവായ ഭാഗങ്ങളും സൂചിപ്പിക്കുന്നത് പൊതുവായ ഒരു തുടക്കത്തിനു ശേഷം തുടരെയുള്ള വൈവിധ്യവത്കരണവും സ്പീഷീസ് വേർപിരിയലും വഴി പിൽക്കാലത്തെ ജീവജാതികൾ ഉണ്ടായി എന്നാണ്. സാദൃശ്യങ്ങളുടെ ഏറ്റക്കുറച്ചിൽ അനുസരിച്ച് ഏറ്റവും അടുത്ത പൊതുപൂർവികൻറെ കാലം നിർണ്ണയിക്കുകയും അതനുസരിച്ച് ജീവികളുടെ വംശവൃക്ഷം തയ്യാറാക്കുകയും ചെയ്യാം. ഇതിന് ജീവിച്ചിരിക്കുന്നവയെയും ഫോസിലുകളെയും ഉപയോഗിക്കുന്നു.
ഒരു ജീവിസമൂഹത്തിൽ ആവശ്യത്തിനു ജനിതക വ്യതിയാനം ഉണ്ടെങ്കിൽ മാത്രമേ പ്രകൃതിനിർദ്ധാരണം വഴി പരിണാമം സംഭവിക്കുകയുള്ളൂ. മെൻഡെലിയൻ ജനിതകശാസ്ത്രത്തിനു മുൻപ് ഉണ്ടായിരുന്ന ഒരു നിഗമനം പാരമ്പര്യങ്ങൾ ലയിക്കുന്നു എന്നായിരുന്നു. പാരമ്പര്യങ്ങൾ ലയിച്ചെങ്കിൽ വ്യതിയാനങ്ങൾ പെട്ടെന്ന് ഇല്ലാതാകുകയും പ്രകൃതി നിർദ്ധാരണം അസാധ്യമാകുകയും ചെയ്യും. എന്നാൽ മെൻഡെലിയൻ പാരമ്പര്യസിദ്ധാന്തം അനുസരിച്ച് ഹാർഡി-വൈൻബെർഗ് തത്ത്വം വ്യതിയാനങ്ങൾ എങ്ങനെ നില നിൽക്കുന്നു എന്ന് വിശദീകരിക്കുന്നു. ഇത് അനുസരിച്ച് നിർദ്ധാരണവും മ്യൂട്ടേഷനും കുടിയേറ്റവും ജനടിക് ഡ്രിഫ്ടും ഇല്ലാത്തിടത്തോളം ഒരു സമൂഹത്തിലെ അല്ലീൽ ആവൃത്തികൾ മാറാതെ സ്ഥിരമായി തുടരും.
ഒരു വ്യക്തിഗത ജീവിയുടെ ഫീനോടൈപ്പ് അതിന്റെ ജീനോടൈപ്പിനെയും അത് ജീവിച്ചിട്ടുള്ള പരിസ്ഥിതിയെയും ആശ്രയിച്ചിരിക്കുന്നു. പക്ഷെ ഒരു ജീവിസമൂഹത്തിലെ ഫീനോടൈപ്പുകളുടെ പരസ്പര വ്യത്യാസങ്ങളുടെ ഒരു നല്ല പങ്ക് ജീനോടൈപ്പുകളുടെ വ്യത്യാസം മൂലമാണ്. ഈ ജനിതകവ്യതിയാനങ്ങളിൽ കാലക്രമേണ ഉള്ള മാറ്റമാണ് പരിണാമം എന്ന് ആധുനിക പരിണാമ സംശ്ലേഷണം പരിണാമത്തെ നിർവചിക്കുന്നു. അതായത് ഒരു അല്ലീലിന്റെ സമൂഹത്തിലെ ആവൃത്തി ആ ജീനിന്റെ തന്നെ മറ്റ് അല്ലീലുകളെ അപേക്ഷിച്ച് വ്യത്യാസപ്പെടൽ ആണ് പരിണാമം. ഒരു അല്ലീൽ സ്ഥിരപ്പെടുമ്പോൾ , അതായത് മറ്റെല്ലാ അല്ലീലുകളും ആ സമൂഹത്തിൽ നിന്ന് ഇല്ലാതാകുമ്പോൾ, ആ ജീനിലെ ജനിതക വ്യതിയാനം ഇല്ലാതാകുന്നു.
പ്രകൃതി നിർദ്ധാരണത്തിന്റെ ഒരു പ്രത്യേക വിഭാഗമാണ്‌ ലൈംഗിക നിർദ്ധാരണം. എതിർലിംഗത്തിൽപ്പെട്ട ജീവിക്ക് ആകർഷകമായത് കൊണ്ട് ഒരു സ്വഭാവം നിർദ്ധാരണത്തിൽ വിജയിക്കുന്നതാണ് ലൈംഗിക നിർദ്ധാരണം. ലൈംഗിക നിർദ്ധാരണത്തിലൂടെ ചില വർഗ്ഗങ്ങളിലെ ആൺജീവികൾക്ക് വളരെ പ്രത്യക്ഷവും ആകർഷണീയവും എന്നാൽ ഹിംസ്രജന്തുക്കളെ ആകർഷിക്കുന്നതു വഴി ഫിറ്റ്‌നസ് കുറയ്ക്കുന്നതും ആയ സ്വഭാവവിശേഷങ്ങൾ ഉണ്ടാവാറുണ്ട്. ഉദാഹരണത്തിന് ശിഖരസമ്പുഷ്ടമായ കൊമ്പുകളും നിറപ്പകിട്ടാർന്ന പീലികളും. ഈ ഫിറ്റ്‌നസ് കുറവ് പക്ഷെ അത്തരം നിർവ്യാജമായ ശക്തിപ്രകടനത്തിലൂടെ വ്യക്തികൾക്ക് കൂടുതലായി ഇണകളെ കിട്ടുന്നതിനാൽ സന്തുലിതമാകുന്നു.
മ്യൂട്ടേഷനുകൾ മൂലം ഒരു ക്രോമസോമിന്റെ വലിയ ഭാഗങ്ങൾ ഇരട്ടിക്കപ്പെടാം. അത് ഒരു ജീനിന്റെ ഒരു അധിക കോപ്പി ജീനോമിൽ ഉണ്ടാക്കുന്നു. ഇത്തരം ഇരട്ടിപ്പുകൾ ആണ് പുതിയ ജീനുകൾ ഉണ്ടാകാൻ സഹായിക്കുന്ന ഒരു പ്രധാന ഘടകം. നല്ലൊരു പങ്കു ജീനുകളും ഇങ്ങനെ ഒരു പൊതു പൂർവിക ജീനിൽ നിന്നും ഇരട്ടിപ്പും മ്യൂട്ടേഷനും മൂലം രൂപമെടുത്ത ജീൻ കുടുംബങ്ങളിൽ പെടുന്നു. ഉദാഹരണത്തിന് മനുഷ്യന്റെ കണ്ണിലെ പ്രകാശസംവേദനഘടനകൾ നാല് ജീനുകളാൽ തീരുമാനിക്കപ്പെടുന്നു, മൂന്നെണ്ണം നിറങ്ങൾക്കും ഒരെണ്ണം രാത്രി കാഴ്ചയ്ക്കും. ഈ നാലെണ്ണവും ഒരേ പൂർവിക ജീനിൽ നിന്നും ജന്മമെടുത്തതാണ്.
തിരച്ഛീന ജീൻ കൈമാറ്റം വഴി സ്പീഷീസുകൾ തമ്മിൽ ജീൻ ഒഴുക്ക് ഉണ്ടാകാം. ഒരു ജീവിയിൽ നിന്ന് സന്താനമല്ലാത്ത മറ്റൊരു ജീവിയിലേക്ക്‌ ജീനുകൾ എത്തുന്നതാണ് തിരച്ഛീന ജീൻ കൈമാറ്റം. ബാക്റ്റീരിയകളിൽ ആണ് ഇത് ഏറ്റവും സാധാരണം. ബാക്റ്റീരിയകളിൽ ആന്റിബയോട്ടിക് പ്രതിരോധം പോലെ ഉള്ള അനുകൂലനങ്ങൾ ഇങ്ങനെ കൈമാറപ്പെടാറുണ്ട്. ബാക്റ്റീരിയകളിൽ നിന്നും യൂക്കാര്യോട്ടുകളായ യീസ്റ്റുകളിലേക്കും വണ്ടുകളിലേക്കും തിരച്ഛീന ജീൻ കൈമാറ്റം നടന്നതായും കണ്ടെത്തിയിട്ടുണ്ട്. വൈറസുകൾ വഴി ഒരു ജീവിയിൽ നിന്ന് മറ്റൊന്നിലേക്ക് തിരച്ഛീന ജീൻ കൈമാറ്റം നടന്നേക്കാം.
പരിണാമത്തെക്കുറിച്ച് സാധാരണ ഉള്ള ഒരു തെറ്റിദ്ധാരണ അതിനു ദീർഘകാല പദ്ധതികളും ലക്ഷ്യങ്ങളും ഉണ്ട് എന്നതാണ്. യഥാർത്ഥത്തിൽ പരിണാമത്തിന് ദീർഘകാല ലക്ഷ്യങ്ങളില്ല. സങ്കീർണ്ണത പോലും ഉണ്ടാവണം എന്ന് നിർബന്ധമില്ല. ജീവികളുടെ എണ്ണവും വൈവിധ്യവും വർദ്ധിച്ചപ്പോൾ സങ്കീർണ്ണതയുള്ള ജീവികളും ഉണ്ടായി എന്നതൊഴിച്ചാൽ ലളിതമായ ജീവികളാണ് ഇന്നും ജീവികളിൽ ഏറ്റവും അധികം. ഭൂമിയിലെ മൊത്തം ജൈവപദാർത്ഥത്തിന്റെ പകുതിയോളം ഭാരം വരുന്നത് സൂക്ഷ്മജീവികളായ പ്രോക്കാരിയോട്ടുകൾ ആണ്. വലിയ ജീവികളെപ്പോലെ ദൃഷ്ടിഗോചരമല്ലെങ്കിലും അവയ്ക്ക് തന്നെയാണ് ഭൂമിയിൽ ഏറെ വൈവിധ്യവും.
ഒരു ജീവിയുടെ ശാരീരികഘടനയുടെയും സ്വഭാവത്തിന്റെയും ആകെത്തുകയാണ് അതിന്റെ ഫീനോടൈപ്പ്. ഇത് ഉണ്ടാകുന്നത് ജീനോടൈപ്പും ചുറ്റുപാടുകളും തമ്മിലുള്ള ഇടപെടലിലൂടെയാണ്. അതിനാൽത്തന്നെ ഫെനോടൈപ്പിൽ ഉള്ള പല പ്രത്യേകതകളും പാരമ്പര്യമായി കൈമാറ്റം ചെയ്യപ്പെടുന്നില്ല. ഉദാഹരണത്തിന് വെയിലേറ്റു തൊലി ഇരുളുന്നത് ഫീനോടൈപ്പിലെ മാത്രം മാറ്റമാണ്. അതിനാൽത്തന്നെ കരുവാളിപ്പ് ഒരാളുടെ കുട്ടികളിലേക്ക് പകരുന്നില്ല. എന്നാൽ ജന്മനാ ഇരുണ്ട തൊലിയും എളുപ്പത്തിൽ തൊലി ഇരുളുന്ന സ്വഭാവവും ജീനോടൈപ്പിൽ ഉള്ള പ്രത്യേകതകൾ ആകയാൽ അവ പാരമ്പര്യമായി കൈമാറ്റം ചെയ്യപ്പെടുന്നു.
വിവിധ സ്പീഷീസുകൾ തമ്മിൽ പരിണമിക്കുന്ന എല്ലാ ബന്ധങ്ങളും സംഘർഷഭരിതമല്ല. പരസ്പര സഹായത്തിൽ അധിഷ്ഠിതമായ അനേകം ബന്ധങ്ങളും ഉണ്ട്. സസ്യങ്ങളും അവയെ മണ്ണിൽ നിന്നും പോഷകങ്ങൾ വലിച്ചെടുക്കാൻ സഹായിക്കുന്ന മൈക്കോറൈസൽ ഫംഗസുകളും തമ്മിലുള്ള ബന്ധം അങ്ങേയറ്റത്തെ സഹകരണത്തിന് ഉദാഹരണമാണ്. സഹായത്തിനു പകരമായി ഫംഗസുകൾക്ക് സസ്യം പ്രകാശ സംശ്ലേഷണം നടത്തി നിർമ്മിച്ച ഊർജ്ജം ലഭിക്കുന്നു. കൂടാതെ സസ്യകോശങ്ങൾക്കുള്ളിൽ വളരുന്ന ഇവ പുറപ്പെടുവിക്കുന്ന ചില രാസസൂചനകൾ വച്ച് ഇവയെ സസ്യത്തിന്റെ പ്രതിരോധ സംവിധാനം അവഗണിക്കുകയും ചെയ്യുന്നു.
ഇതിനോട് സദൃശ്യമായ ഒരു ബന്ധമാണ് ഒരു ബഹുകോശ ജീവിയുടെ കോശങ്ങൾ തമ്മിൽ ഉള്ളത്. ശാരീരിക കോശങ്ങൾ കോശവിഭജനം മൂലം പെരുകുന്നതിനെ ചില സൂചനകൾ തിരിച്ചറിഞ്ഞ് സ്വയം നിയന്ത്രിക്കുന്നത് മൂലമാണ് ഒരു മൃഗത്തിന് നിശ്ചിതമായ ഒരു രൂപം ഉണ്ടാകുന്നത്. ജീവിയുടെ മരണത്തോടെ നാശം നേരിടുന്ന ഈ ശാരീരിക കോശങ്ങൾ ഏതാനും ചില പ്രത്യുൽപ്പാദന കോശങ്ങളിൽ നിന്നും സന്താനങ്ങൾ ഉണ്ടാകാൻ സഹായിക്കുന്നതിനായി നിലനിൽക്കുന്നു. വിഭജനത്തെയും കോശമരണത്തെയും നിയന്ത്രിക്കുന്ന ഈ സൂചനകൾ അവഗണിച്ചു ചില കോശങ്ങൾ പെറ്റുപെരുകിയാൽ ആണ് ക്യാൻസർ ഉണ്ടാകുന്നത്.
ഒരു കോശത്തിന്റെ ജീനോമിലെ യുടെ വിന്യാസത്തിലെ മാറ്റങ്ങളാണ് മ്യൂട്ടേഷനുകൾ . ഒരു മ്യൂട്ടേഷൻ ഉണ്ടാകുമ്പോൾ അത് ഒന്നുകിൽ ഫലം ഒന്നും ഇല്ലാത്തതാവാം, ആ ജീനിന്റെ ഉൽപ്പന്നത്തെ വ്യത്യാസപ്പെടുത്തുന്നത് ആവാം, അതുമല്ലെങ്കിൽ ആ ജീനിന്റെ പ്രവർത്തനം നിലയ്ക്കാൻ കാരണമാക്കാം. ഡ്രോസോഫില ഈച്ചകളിൽ നടത്തിയ പഠനങ്ങളിൽ ഒരു ജീൻ ഉണ്ടാക്കുന്ന പ്രോട്ടീൻ മ്യൂട്ടേഷൻ മൂലം മാറിയാൽ ഏകദേശം 70% തവണയും അത് ദോഷകരമായിരുന്നു എന്ന് കണ്ടെത്തി. ബാക്കി ഒന്നുകിൽ ഫലരഹിതമോ അല്ലെങ്കിൽ ചെറിയ ഗുണഫലം ഉള്ളതോ ആയിരുന്നു.
ചിലപ്പോൾ ഈ പരിണാമഫലങ്ങളെ സൂക്ഷ്മപരിണാമം സ്ഥൂലപരിണാമം എന്ന് തിരിക്കാറുണ്ട്. ഇവിടെ അനുകൂലനങ്ങൾ പോലെ താഴ്ന്ന തലത്തിൽ നടക്കുന്ന മാറ്റങ്ങളാണ് സൂക്ഷ്മപരിണാമം. സ്പീഷീസിന് മുകളിൽ നടക്കുന്ന സ്പീഷീസ് ഉണ്ടാകൽ/വേർപിരിയൽ, വംശനാശം എന്നിവയൊക്കെയാണ് സ്ഥൂലപരിണാമം. പൊതുവായി പറഞ്ഞാൽ ദീർഘകാലത്തെ സൂക്ഷ്മപരിണാമത്തിന്റെ ഫലമാണ് സ്ഥൂലപരിണാമം എന്ന് കണക്കാക്കപ്പെടുന്നു. അതായത് ഇവ രണ്ടും തമ്മിലുള്ള വ്യത്യാസം അടിസ്ഥാനപരമല്ല, മറിച്ച് സമയത്തിന്റേത് മാത്രമാണ്.
ഇരുപതാം നൂറ്റാണ്ടിൻറെ ആദ്യപാദത്തിൽ ജനിതക ശാസ്ത്രവും ഡാർവിൻറെ പ്രകൃതി നിർദ്ധാരണം വഴിയുള്ള പരിണാമവും തമ്മിൽ പോപ്പുലേഷൻ ജനടിക്സ് എന്ന ശാസ്ത്രശാഖ വഴി യോജിപ്പിക്കപ്പെട്ടു. പ്രകൃതി നിർദ്ധാരണം ജീവശാസ്ത്രത്തിൽ പരക്കെ അംഗീകരിക്കപ്പെട്ടതോടെ പരിണാമത്തിന്റെ ജൈവശക്തി സിദ്ധാന്തങ്ങളും പുരോഗതി ലക്ഷ്യമിട്ടുള്ള മാറ്റം എന്ന സങ്കൽപ്പവും കാലഹരണപ്പെട്ടു. മാറ്റങ്ങളോടെയുള്ള പാരമ്പര്യപ്രേഷണം ഇന്ന് ശാസ്ത്രത്തിലെ ഏറ്റവും വിശ്വസനീയമായ വസ്തുതകളിൽ ഒന്നായി ഗണിക്കപ്പെടുന്നു.
പരിണാമവഴിയിൽ ചില ഘടനകൾ പ്രവർത്തനശേഷി നഷ്ടപ്പെട്ട് അവശിഷ്ട ഘടനകൾ ആകുന്നു. ഇത്തരം ഘടനകൾക്ക് ആ സ്പീഷീസിൽ നിസ്സാരമോ ശൂന്യമോ ആയ ഉപയോഗം മാത്രം ആകുമ്പോൾ അവയുടെ പൂർവിക സ്പീഷീസുകളിലും അടുത്ത ബന്ധമുള്ള സ്പീഷീസുകളിലും വ്യക്തമായ ഉപയോഗം ഉണ്ടെന്ന് കാണാം. ഗുഹകളിൽ കാണുന്ന അന്ധ മത്സ്യങ്ങളിലെ കണ്ണുകളുടെ ഉപയോഗശൂന്യമായ അവശിഷ്ടങ്ങൾ, പറക്കാത്ത പക്ഷികളുടെ ചിറകുകൾ, കാലില്ലാത്ത പാമ്പുകളിലെയും തിമിംഗിലങ്ങളിലെയും തുടയെല്ലുകൾ, സ്യൂഡോജീനുകൾ ഇവയൊക്കെ ഉദാഹരണമാണ്.
പ്രകൃതി നിർദ്ധാരണത്തിന്റെ കാതലായ ആശയം പരിണാമപരമായ ഫിറ്റ്‌നസ് ആണ്. ഫിറ്റ്‌നസ് അളക്കുന്നത് അടുത്ത തലമുറയിലെയ്ക്കുള്ള ജനിതകസംഭാവന നിർണ്ണയിക്കുക വഴി ഒരു ജീവിയുടെ അതിജീവനത്തിനും പ്രത്യുൽപ്പാദനത്തിനും ഉള്ള കഴിവിനെ ആസ്പദമാക്കിയാണ്. പക്ഷെ ഇതിനു സന്താനങ്ങളെ എണ്ണിയാൽ പോര, കാരണം അവർ അതിജീവനത്തിനു സാധിക്കാത്ത വണ്ണം അശക്തരാണെങ്കിൽ അനേകം ഉണ്ടായാലും ഭാവി തലമുറകളിലേക്ക് ഗണ്യമായ ജനിതകസംഭാവന ചെയ്യാത്തതിനാൽ ഫിറ്റ്‌നസ് കുറയുന്നു.
ഇവിടെ ഒരു പ്രധാന കാര്യം, ഒരു അല്ലീലിന്റെ ഫിറ്റ്‌നസ് എന്നത് സ്ഥിരമായ ഒരു കാര്യമല്ല എന്നതാണ്. സാഹചര്യങ്ങൾ മാറിയാൽ നേരത്തെ ഗുണരഹിതമോ ദോഷകരമോ ആയ അല്ലീലുകൾ ഗുണകരമായി മാറാം, തിരിച്ച് ഗുണകരമായ അല്ലീലുകൾ ദോഷകരമായും മാറാം. മറ്റൊന്നുള്ളത്‌, ഒരിക്കൽ പ്രതികൂലമായി തിരഞ്ഞെടുക്കപ്പെട്ട് സമൂഹത്തിൽ നിന്നും ഇല്ലായ്മ ചെയ്യപ്പെട്ട സ്വഭാവങ്ങൾ സാഹചര്യങ്ങൾ മാറുകയും പരിണാമസമ്മർദം വിപരീതദിശയിൽ ആവുകയും ചെയ്‌താൽപ്പോലും തിരിച്ച് പരിണമിക്കണമെന്നില്ല.
ഒരു ജീനിന്റെ ഒരു അല്ലീൽ മറ്റ് അല്ലീലുകളെക്കാളും ഫിറ്റ്‌നസ് വർദ്ധിപ്പിക്കുന്നു എങ്കിൽ തലമുറ തോറും ആ അല്ലീലിന്റെ സാന്നിദ്ധ്യം ആ സമൂഹത്തിൽ വർദ്ധിച്ചു വരുന്നു. ഇതിന് അനുകൂലമായി തിരഞ്ഞെടുത്തു എന്ന് പറയാം. തിരിച്ച് ഒരു അല്ലീൽ മൂലം ഫിറ്റ്‌നസ് താരതമ്യേന കുറവാണ് ഉണ്ടാകുന്നതെങ്കിൽ ആ അല്ലീലിന്റെ സാന്നിദ്ധ്യം സമൂഹത്തിൽ കുറഞ്ഞു കുറഞ്ഞു വരുന്നു. ഇതിന് പ്രതികൂലമായി തിരഞ്ഞെടുത്തു എന്ന് പറയാം.
പ്രകൃതി നിർദ്ധാരണത്തിലൂടെയാണ് അതിജീവനത്തിനും പ്രത്യുൽപ്പാദനത്തിനും ഗുണകരമായ ജനിതക വ്യതിയാനങ്ങൾ ഒരു ജീവിസമൂഹത്തിൽ സാധാരണമാകുന്നത്. ഇതിനെ "തെളിവ് വേണ്ടാത്ത" ഒരു യാഥാർത്ഥ്യം എന്ന് വിളിക്കാറുണ്ട്. കാരണം ഈ മൂന്ന് ലളിതമായ വസ്തുതകൾ ഉള്ളപ്പോൾ പ്രകൃതി നിർദ്ധാരണവും ഉണ്ടാകും എന്നത് തന്നെ:
സ്പീഷീസ് എന്നതിന് ഒന്നിലധികം നിർവചനങ്ങൾ ഉണ്ട്. ജീവി വിഭാഗങ്ങളുടെ ചില പ്രത്യേകതകൾ അനുസരിച്ച് നിർവചനങ്ങളുടെ പ്രായോഗികത മാറുന്നതിനാൽ ആണ് ഇത്. ലൈംഗിക ജീവികളിലാണെങ്കിൽ പരസ്പരം ഇണ ചേർന്ന് പ്രത്യുല്പ്പാദനം നടത്തുന്നതോ അതിനു കഴിയുന്നതോ ആയ ജീവികളാണ് പൊതുവേ ഒരു സ്പീഷീസ് ആയി കണക്കാക്കപ്പെടുന്നത്. അലൈംഗിക ജീവികളിൽ മാനദണ്ഡം കൂടുതൽ അവ്യക്തമാണ്.
രണ്ടാമത്തെ രീതി പെരിപാട്രിക് സ്പീസിയേഷൻ ആണ്. ഇവിടെ ഒറ്റപ്പെടുന്ന പുത്രി സമൂഹം മാതൃസമൂഹത്തെ അപേക്ഷിച്ച് വളരെ ചെറുതാണ് എന്നതാണ് വ്യത്യാസം. ചെറിയ സമൂഹത്തിൽ ഫൌണ്ടർ എഫക്റ്റ് മൂലം പെട്ടെന്ന് സ്പീസിയേഷൻ നടക്കുന്നു. ജനറ്റിക് ഡ്രിഫ്റ്റ് ശക്തമാകുന്നതും ചെറിയ സമൂഹത്തിലെ അന്തഃപ്രജനനം മൂലം ഹോമോസൈഗസ് ആയ ജീവികളിലുള്ള നിർദ്ധാരണം വർദ്ധിക്കുന്നതും ഒക്കെയാണ് ഫൌണ്ടർ എഫക്റ്റിൻറെ ഫലങ്ങൾ.
ഒരേ സ്പീഷീസിലെ ജീവികൾ തമ്മിലുള്ള സഹകരണവും പരിണമിയ്ക്കാറുണ്ട്. തേനീച്ചകൾ, ഉറുമ്പുകൾ, ചിതലുകൾ തുടങ്ങിയവ സാമൂഹ്യ ഷഡ്പദങ്ങളിൽ കാണുന്ന അതിസാമൂഹ്യതയാണ് ഒരു മികച്ച ഉദാഹരണം. ഒരു സാമൂഹ്യ ഷഡ്പദ കോളനിയിലെ പ്രത്യുൽപ്പാദന ശേഷിയില്ലാത്ത ഭൂരിപക്ഷം ഷഡ്പദങ്ങൾ അതിനു കഴിവുള്ള ന്യൂനപക്ഷത്തെ പരിപാലിക്കുന്നു. കോളനിയിലെ ജീവികൾ തമ്മിലുള്ള അടുത്ത ജനിതകബന്ധം ആണ് ഈ സഹകരണത്തെ നിലനിർത്തുന്നത്.
ഒരേ സ്പീഷിസിലെ ജീവികൾ തമ്മിലുള്ള സഹകരണം പരിണമിക്കാൻ കിൻ സെലക്ഷൻ ആണ് പ്രധാനകാരണമായി ചൂണ്ടിക്കാണിക്കപ്പെടുന്നത്. അടുത്ത ബന്ധുക്കളുടെ കുട്ടികളെ അതിജീവനത്തിനു സഹായിക്കുക വഴി ബന്ധുക്കളുമായി പങ്കിടുന്ന സ്വന്തം അല്ലീലുകൾ കൂടി അതിജീവിക്കുന്നതിനാൽ ആണ് ഇത് സാധ്യമാകുന്നത്. അങ്ങനെ ബന്ധുക്കളെ സഹായിക്കാൻ പ്രേരിപ്പിക്കുന്ന അല്ലീലുകൾക്കും അതിജീവനശേഷി ഉണ്ടാകുന്നു.
ഒരു ലൈംഗിക ജീവിവർഗ്ഗത്തിൻറെ രണ്ടു സമൂഹങ്ങൾ വ്യത്യസ്ത സ്പീഷീസുകൾ ആയി മാറാൻ സമൂഹങ്ങൾ പരസ്പരമുള്ള പ്രത്യുൽപ്പാദനത്തിന് എന്തെങ്കിലും തടസം ആവശ്യമാണ്‌. അങ്ങനെയൊരു തടസത്തിന്റെ അഭാവത്തിൽ പ്രത്യുല്പ്പാദനം വഴി പരസ്പരമുണ്ടാകുന്ന ജീൻ ഒഴുക്ക് ഓരോ സമൂഹത്തിലും പുതിയതായി രൂപപ്പെടുന്ന ജനിതക സ്വഭാവങ്ങളെ കൈമാറ്റം ചെയ്ത് ജനിതക വ്യതിരിക്തതയെ കുറച്ച് സ്പീസിയേഷനെ സാവധാനമാക്കുന്നു.
ജനിതക മ്യൂട്ടെഷനുകളും ജീവികളുടെ കുടിയേറ്റവും ഒക്കെ ജനിതക വ്യതിയാനം ഉണ്ടാക്കുന്നെങ്കിലും ഒരു സമൂഹത്തിലെ ജീവികളുടെ ജീനോമിന്റെ ഭൂരിഭാഗവും സമമായിരിക്കും. പക്ഷെ ജീനോടൈപ്പിലെ ചെറിയ വ്യത്യാസങ്ങൾ പോലും ഫീനോടൈപ്പിലെ വലിയ മാറ്റങ്ങൾക്ക് കാരണമാണ്. ഉദാഹരണത്തിന് മനുഷ്യരും ചിമ്പാൻസികളും തമ്മിൽ ഏകദേശം അഞ്ചു ശതമാനത്തോളം ജനിതക വ്യത്യാസമേ ഉള്ളൂ.
ഒരു ജീൻ പകർത്തപ്പെട്ട ശേഷം മ്യൂട്ടെഷന് വിധേയമായാൽ പുതിയ ജീൻ ഉണ്ടാവാം എന്ന് പറഞ്ഞു. പകർപ്പ് ഉണ്ടായാൽ ഇത് എളുപ്പമാകാൻ കാരണം ഒരു കോപ്പി മ്യൂട്ടേഷൻ സംഭവിച്ച് പുതിയ ഫലം ഉണ്ടാക്കുമ്പോഴും രണ്ടാമത്തെ കോപ്പി പഴയ ജോലി തുടരുന്നത് ആണ്. ഇനി ഫലം ഒന്നും ഇല്ലാതിരുന്ന ഭാഗത്ത് മ്യൂട്ടേഷൻ ഉണ്ടായി തീർത്തും പുതിയ ജീനുകളും ഉണ്ടാവാം.
ഈ സാഹചര്യങ്ങൾ ഒരു വർഗ്ഗത്തിലെ ജീവികൾ തമ്മിൽ അതിജീവനത്തിനും പ്രത്യുൽപ്പാദനത്തിനും വേണ്ടിയുള്ള സമരം സൃഷ്ടിക്കുന്നു. തദ്ഫലമായി ഈ സമരത്തിൽ വിജയിക്കാൻ സഹായിക്കുന്ന പ്രത്യേകതകൾ അടുത്ത തലമുറയിലേയ്ക്ക് കൈമാറ്റം ചെയ്യപ്പെടുകയും ഗുണകരമല്ലാത്തവ കൂടുതലും കൈമാറ്റം ചെയ്യപ്പെടാതിരിക്കുകയും ചെയ്യുന്നു.
പല ജീനുകളുടെ ചെറിയ ഭാഗങ്ങൾ ഇരട്ടിക്കപ്പെട്ടിട്ട് ആ കഷണങ്ങൾ ഒന്നിച്ചും പുതിയ ജീനുകൾ ഉണ്ടാകാം. ഇങ്ങനെയുള്ള കഷണങ്ങളിൽ ഉള്ള പ്രോട്ടീൻ ഡൊമെയിനുകൾ സ്വതന്ത്രമായ പ്രവർത്തനശേഷി പ്രകടിപ്പിക്കുന്നു. ഇവ തമ്മിൽ വിവിധരീതിയിൽ ഒന്നിക്കുമ്പോൾ സങ്കീർണ്ണവും പുതിയതും ആയ ഫലങ്ങൾ ഉണ്ടാവാം.
ഒരു ജീവി പരിണമിച്ച് അതിന്റെ സാഹചര്യത്തോട് കൂടുതൽ ഇണങ്ങുന്നതായിത്തീരുന്നതിന് അനുകൂലനം എന്ന് പറയുന്നു. അങ്ങനെ നേടിയ സ്വഭാവവിശേഷത്തിനും ഇങ്ങനെ പറയും. പുല്ലു ചവയ്ക്കാൻ യോജിച്ച പശുവിന്റെ പല്ലുകൾ ഉദാഹരണമാണ്. പ്രകൃതി നിർദ്ധാരണം വഴിയാണ് പ്രകൃതിയിൽ അനുകൂലനങ്ങൾ ഉണ്ടാവുക.
ജീവിസമൂഹങ്ങൾ തമ്മിലും സ്പീഷീസുകൾ തമ്മിലും ഉള്ള ജീൻ കൈമാറ്റമാണ് ജീൻ ഒഴുക്ക് . അത് വഴി ആ സമൂഹത്തിലോ സ്പീഷീസിലോ അത് വരെ ഇല്ലാതിരുന്ന വ്യതിയാനങ്ങൾ എത്തിപ്പെടുന്നു. ഒരു സമൂഹത്തിൽ നിന്ന് മറ്റൊരു സമൂഹത്തിലേക്ക് ജീവികളുടെ കുടിയേറ്റം വഴി ജീൻ ഒഴുക്ക് ഉണ്ടാകാം.
പരസ്പരം ഇണചേരുന്ന ഒരു ജീവിസമൂഹത്തിലെ അല്ലീൽ ആവർത്തിക്ക് മാറ്റം ഉണ്ടാകുമ്പോൾ പരിണാമം സംഭവിക്കുന്നു. അല്ലീൽ ആവൃത്തിയ്ക്ക് മാറ്റം വരുത്താനുള്ള കാരണങ്ങളിൽ പ്രകൃതി നിർദ്ധാരണം, ജനടിക് ഡ്രിഫ്റ്റ്, ജനടിക് ഹിച്ച്ഹൈക്കിംഗ്, മ്യൂട്ടേഷൻ, ജീൻ ഒഴുക്ക് എന്നിവ ഉൾപ്പെടുന്നു.
ജീവികളിൽ പരിണാമം സംഭവിക്കുന്നത്‌ പാരമ്പര്യസ്വഭാവങ്ങളിൽ ഉണ്ടാകുന്ന മാറ്റങ്ങൾ മൂലമാണ്. കണ്ണിന്റെ നിറം പാരമ്പര്യ സ്വഭാവത്തിന് ഒരു ഉദാഹരണമാണ്. പാരമ്പര്യസ്വഭാവങ്ങൾ ജീനുകളാൽ നിയന്ത്രിക്കപ്പെടുന്നു. ഒരു ജീവിയുടെ ജീനോമിലെ ജീനുകളുടെ ആകെത്തുകയാണ് അതിന്റെ ജീനോടൈപ്പ്.
യൂക്കാര്യോട്ടുകളിലെ ക്ലോറോപ്ലാസ്റ്റുകളുടെയും മൈറ്റോകോൺഡ്രിയയുടെയും വികാസത്തിൽ വലിയ ജീൻ കൈമാറ്റങ്ങൾ നടന്നിരുന്നു. യൂക്കാര്യോട്ടുകൾ ഉണ്ടായത് തന്നെ ബാക്റ്റീരിയകളും ആർക്കെയകളും തമ്മിൽ ഉള്ള തിരച്ഛീന ജീൻ കൈമാറ്റം വഴി ആവാൻ സാധ്യത കൽപ്പിക്കപ്പെടുന്നു.
ജനിതക വൈവിധ്യത്തിന് കാരണമാകുന്നതിന് പുറമേ തന്മാത്രാതലത്തിൽ പല മ്യൂട്ടേഷനുകൾ ഉണ്ടാവാൻ വ്യത്യസ്തമായ സാധ്യത ആണെങ്കിൽ മ്യൂട്ടേഷൻ നിരക്ക് തന്നെ പരിണാമത്തെ സ്വാധീനിക്കാം. ഇതിന് മ്യൂട്ടേഷൻ അസന്തുലനം എന്ന് പറയുന്നു.
ഒരു ജീവിസമൂഹത്തിൽ തലമുറകളിലേക്ക് കൈമാറ്റം ചെയ്യപ്പെടുന്ന സ്വഭാവങ്ങളിൽ ഉണ്ടാവുന്ന ഏതൊരു മാറ്റത്തിനും ജീവപരിണാമം എന്ന് പറയാം. പരിണാമപ്രക്രിയ ജീവികൾക്കിടയിൽ വൈവിധ്യത്തിന് കാരണമാകുന്നു.
ജനിതകേതരമായ പാരമ്പര്യപ്രേഷണവും ഉണ്ടെങ്കിലും അവയ്ക്ക് ജനിതക പാരമ്പര്യപ്രേഷണത്തിനെ അപേക്ഷിച്ച് പരിമിതമായ പ്രസക്തിയേ ഉള്ളൂ.
ന്യൂയോർക്ക് സിറ്റി പോലീസ് ഡിപ്പാർട്ട്‌മെന്റിൽ ജോലി ചെയ്യുന്ന ഡിറ്റക്ടീവ് ജോൺ മക്ക്ലെയ്നായി ബ്രൂസ് വില്ലിസ് .
മുൻ പ്രതിരോധ വകുപ്പിലെ അനലിസ്റ്റായ തോമസ് ഗബ്രിയലായി തിമോത്തി ഒലിഫന്റ്, ഒരു കൂട്ടം സൈബർ തീവ്രവാദികളെ നയിക്കുന്നു. മൂന്നാഴ്ചയ്ക്കുള്ളിൽ ഒളിഫന്റ് തന്റെ വേഷം ചിത്രീകരിച്ചു.
മക്ക്ലെയ്ന്റെ വേർപിരിഞ്ഞ മകളായ ലൂസി ജെന്നെറോ-മക്ക്ലെയ്നായി മേരി എലിസബത്ത് വിൻസ്റ്റെഡ് . മക്ക്ലെയ്ന്റെ മകളെ ഉൾപ്പെടുത്തുന്നത് മുമ്പ് മൂന്നാമത്തെ ചിത്രമായി പരിഗണിക്കപ്പെട്ടിരുന്നു, കൂടാതെ ഡൈ ഹാർഡ്: വെൻഡെറ്റ എന്ന വീഡിയോ ഗെയിമിലായിരുന്നു അവർ. വില്ലിസിന്റെ യഥാർത്ഥ ജീവിത മകൾ റുമർ മക്ക്ലെയ്ന്റെ മകളുടെ ഭാഗത്തുനിന്ന് ഒരു പ്രധാന സ്ഥാനാർത്ഥിയായിരുന്നുവെന്ന് അനുമാനിക്കപ്പെട്ടു.
കെവിൻ സ്മിത്ത് ഫ്രെഡറിക് "വാർലോക്ക്" കലുഡിസ് ആയി. താൻ പ്രത്യക്ഷപ്പെടുന്ന രംഗങ്ങൾക്ക് സ്മിത്ത് അംഗീകാരമില്ലാത്ത തിരുത്തിയെഴുതി.
എഫ്ബിഐ സൈബർ സെക്യൂരിറ്റി ഡിവിഷൻ ഡെപ്യൂട്ടി ഡയറക്ടറായി മിഗുവൽ ബോമാൻ ആയി ക്ലിഫ് കർട്ടിസ്
സാധ്യമായ പരിക്കുകൾ തടയുന്നതിനും ചിത്രത്തിന്റെ ഏറ്റവും ഉയർന്ന അവസ്ഥയിൽ തുടരുന്നതിനും, ചിത്രീകരണത്തിന് മുമ്പായി നിരവധി മാസങ്ങൾ വില്ലിസ് ദിവസവും പ്രവർത്തിച്ചു. 2007 ജനുവരി 24 ന് ഒരു പോരാട്ട രംഗത്തിനിടെ വില്ലിസിന് പരിക്കേറ്റു, സ്റ്റൈലെറ്റോ കുതികാൽ ധരിച്ച നടി മാഗി ക്യൂവിനായി വലത് കണ്ണിന് മുകളിൽ ഒരു സ്റ്റണ്ട് ഡബിൾ അടിച്ചു. സംഭവത്തെ "വലിയ കാര്യമൊന്നുമില്ല" എന്നാണ് വില്ലിസ് വിശേഷിപ്പിച്ചത്, എന്നാൽ ലെൻ വൈസ്മാൻ തന്റെ പരിക്ക് പരിശോധിച്ചപ്പോൾ, സാഹചര്യം മുമ്പ് കരുതിയിരുന്നതിനേക്കാൾ ഗുരുതരമാണെന്ന് അദ്ദേഹം മനസ്സിലാക്കി - ഡിവിഡി കമന്ററിയിൽ, അസ്ഥി കാണാനാകുന്ന മുറിവ് പരിശോധിക്കുന്നതിൽ വൈസ്മാൻ സൂചിപ്പിക്കുന്നു. വില്ലിസിനെ ആശുപത്രിയിൽ പ്രവേശിപ്പിക്കുകയും ഏഴ് തുന്നലുകൾ വലതു പുരികത്തിലൂടെ കടന്ന് കണ്ണിന്റെ മൂലയിലേക്ക് താഴുകയും ചെയ്തു. സിനിമയുടെ നോൺ-ലീനിയർ പ്രൊഡക്ഷൻ ഷെഡ്യൂൾ കാരണം, ഈ തുന്നലുകൾ അബദ്ധവശാൽ മക്ക്ലെയ്ൻ ഫാരെലിനെ ബോമാന് കൈമാറുന്ന രംഗത്ത് കാണാൻ കഴിയും.
കമ്പ്യൂട്ടറുകളെയും സൈബർ ഭീകരതയെയും ചുറ്റിപ്പറ്റിയുള്ള ഈ ചിത്രത്തെ ഡൈ ഹാർഡ് 4.0 എന്ന് വിളിക്കുമെന്ന് വില്ലിസ് 2005 ൽ പറഞ്ഞു. ചിത്രത്തെ ഡൈ ഹാർഡ്: റീസെറ്റ് എന്ന് വിളിക്കണമെന്ന് ഐ‌ജി‌എൻ പിന്നീട് റിപ്പോർട്ട് ചെയ്തു. ഇരുപതാം നൂറ്റാണ്ടിലെ ഫോക്സ് പിന്നീട് ലൈവ് ഫ്രീ അല്ലെങ്കിൽ ഡൈ ഹാർഡ് എന്ന് തലക്കെട്ട് പ്രഖ്യാപിക്കുകയും 2007 ജൂൺ 29 ന് റിലീസ് തീയതി നിശ്ചയിക്കുകയും ചെയ്തു. 2006 സെപ്റ്റംബറിൽ ചിത്രീകരണം ആരംഭിച്ചു. ന്യൂ ഹാംഷെയറിന്റെ സ്റ്റേറ്റ് മുദ്രാവാക്യമായ " ലൈവ് ഫ്രീ അല്ലെങ്കിൽ ഡൈ " അടിസ്ഥാനമാക്കിയുള്ളതാണ് തലക്കെട്ട്, ഇത് ജനറൽ ജോൺ സ്റ്റാർക്കിന്റെ ഉദ്ധരണിയാണ്. അന്താരാഷ്ട്ര ട്രെയിലറുകൾ ഡൈ ഹാർഡ് 4.0 ശീർഷകം ഉപയോഗിക്കുന്നു, ഈ ചിത്രം വടക്കേ അമേരിക്കയ്ക്ക് പുറത്ത് ആ തലക്കെട്ടോടെ പുറത്തിറങ്ങി. ചിത്രത്തിന്റെ ഡിവിഡി കമന്ററിയുടെ തുടക്കത്തിൽ, വൈസ്മാനും വില്ലിസും ഡൈ ഹാർഡ് 4.0 എന്ന ശീർഷകത്തിന് മുൻഗണന നൽകുന്നു.
1998 ലെ എനിമി ഓഫ് സ്റ്റേറ്റ് എന്ന സിനിമയുടെ തിരക്കഥാകൃത്ത് ഡേവിഡ് മാർക്കോണി എഴുതിയ ഡബ്ല്യുഡബ്ല്യു 3.കോം എന്ന തിരക്കഥയെ അടിസ്ഥാനമാക്കിയാണ് ചിത്രത്തിന്റെ ഇതിവൃത്തം . ജോൺ കാർലിന്റെ വയർഡ് മാഗസിൻ ലേഖനം "ആയുധങ്ങളോടുള്ള വിടവാങ്ങൽ" എന്ന തലക്കെട്ടിൽ, മാർക്കോണി അമേരിക്കയ്‌ക്കെതിരായ സൈബർ-ഭീകരാക്രമണത്തെക്കുറിച്ചുള്ള ഒരു തിരക്കഥ തയ്യാറാക്കി. ഒരു രാജ്യത്തിന്റെ ഗതാഗതം, ടെലികമ്മ്യൂണിക്കേഷൻ, ഫിനാൻഷ്യൽ, യൂട്ടിലിറ്റി ഇൻഫ്രാസ്ട്രക്ചർ സിസ്റ്റങ്ങൾ എന്നിവയ്ക്കെതിരായ മൂന്ന് ഘട്ടങ്ങളായുള്ള ഏകോപിത ആക്രമണത്തെ ചിത്രീകരിക്കുന്ന "ഫയർ സെയിൽ" എന്നാണ് ആക്രമണ നടപടിക്രമം. 2001 സെപ്റ്റംബർ 11 ആക്രമണത്തിനുശേഷം, പദ്ധതി സ്തംഭിച്ചു, വർഷങ്ങൾക്കുശേഷം ഉയിർത്തെഴുന്നേൽക്കുകയും ഡ ഗ് റിച്ചാർഡ്സണും ഒടുവിൽ മാർക്ക് ബോംബാക്കും ലൈവ് ഫ്രീ അല്ലെങ്കിൽ ഡൈ ഹാർഡ് എന്ന് മാറ്റിയെഴുതുകയും ചെയ്തു.
ഗബ്രിയേലിന്റെ കൂട്ടാളികൾ: ഡെൽ ആയി ക്രിസ് പാൽമെറോ, കാസ്പറായി ആൻഡ്രൂ ഫ്രീഡ്‌മാൻ, റോബിൻസൺ ആയി ബ്രയാൻ വർഗീസ് എന്നിവരാണ് അധിക കഥാപാത്രങ്ങൾ. ക്രിസ് എല്ലിസ് മക്ക്ലെയ്ന്റെ ഉന്നത ഉദ്യോഗസ്ഥനായി ജാക്ക് സ്ക്ലാവിനോയായി പ്രത്യക്ഷപ്പെടുന്നു. എഫ്ബിഐയുടെ സൈബർ ഡിവിഷനിലെ ഡെസ്ക് ഓഫീസറായി രാജ് എന്ന കഥാപാത്രത്തെയാണ് സുങ് കാങ് പ്രത്യക്ഷപ്പെടുന്നത്. മാറ്റ് ഓ ലിയറി ക്ലേ എന്ന ഹാക്കറായി പ്രത്യക്ഷപ്പെടുന്നു, അയാൾ അറിയാതെ ഗബ്രിയേലിന് ഒരു കോഡ് നൽകുകയും തന്റെ വീട് നശിപ്പിക്കാൻ അനുവദിക്കുകയും ചെയ്യുന്നു. ലൂസിയുടെ കാമുകനായ ജിം ആയി ജേക്ക് മക്ഡോർമാൻ ഒരു ചെറിയ വേഷം ചെയ്യുന്നു. ടിം റസ് ( സ്റ്റാർ ട്രെക്ക് വോയേജറിൽ നിന്നുള്ള ടുവോക്ക് ആണ് ഏറ്റവും അറിയപ്പെടുന്ന റോൾ) ഒരു എൻ‌എസ്‌എ ഏജന്റായി പ്രത്യക്ഷപ്പെടുന്നത്. റോസ്മേരി നോവറിന് മിസ്സിസ് ആയി ഒരു അതിഥി വേഷമുണ്ട്. കലുഡിസ്, ഫ്രെഡറിക്കിന്റെ അമ്മ.
യു‌എസ് ക്യാപിറ്റോൾ കെട്ടിടം തകർക്കുന്ന രണ്ടാമത്തെ ഫേക്ക് വീഡിയോ ഗബ്രിയേൽ സംപ്രേഷണം ചെയ്യുന്നു, ഇത് പൊതുജനങ്ങളിൽ പരിഭ്രാന്തി സൃഷ്ടിക്കുന്നു. ഗബ്രിയേലിന്റെ അടുത്ത ലക്ഷ്യം പവർ ഗ്രിഡാണെന്ന് ഫെറൽ ഊഹിക്കുന്നു, ഫെറലും മക്ക്ലെയ്നും വെസ്റ്റ് വിർജീനിയയിലെ കിഴക്കൻ സോൺ മുഴുവനും എലെക്ട്രിസിറ്റി സപ്ലൈ ചെയ്യുന്ന പവർ സ്റ്റേഷനായ മിഡിൽടൗണിലേക്ക് പോകുന്നു. ആ സമയം ലിൻ നയിക്കുന്ന ഒരു ടീം മിഡിൽടൗണിന്റെ നിയന്ത്രണം ഏറ്റെടുക്കുന്നു. എന്നിട്ട് ഓരോരോ പ്രദേശത്തെ പവർ സപ്ലൈ ഷഡ്ഡൌൺ ചെയ്യുന്നു. മക്ക്ലെയ്നും ഫാരെലും അവിടെ എത്തി ഈ പ്രവൃത്തി തടയുന്നു, അക്രമികളെ മുഴുവനും കൊല്ലുന്നു, മക്ക്ലെയ്നുമായുള്ള പോരാട്ടത്തെത്തുടർന്ന് ലിൻ മരണമടയുന്നു. ഇതറിയാതെ ഗബ്രിയേൽ ലിന്നിനെ ഫോണിൽ കോൺടാക്ട് ചെയ്യുന്നു. ഫെറൽ ഫോൺ റൂട്ട് ചെയ്ത് ഗ്രബ്രിയലിന്റെ ഫോട്ടോ ബൗമനയക്കുന്നു.
മക്ലെയ്‌നും ഫെറലും വുഡ്ലോണിലേക്ക് എത്തുന്നു. ഫെറൽ വുഡ്ലോണിൽ നിന്നും സെക്യൂരിറ്റി അലാറം ഓൺ ചെയ്യുന്നു. അവിടെ ആരെങ്കിലും അതിക്രമിച്ചു കയറിയാൽ തങ്ങൾക്ക് ഇൻഫോമേഷൻ കിട്ടുമെന്നും, അങ്ങനെ അവിടെ ഭീകരർ എത്തിയിട്ടുണ്ട് എന്ന് വൈറ്റ് ഹൗസിൽ നിന്ന് അയച്ച ഒഫീഷ്യലുകൾ സംസാരിക്കുന്നത് കേട്ട ബൗമൻ എന്താണ് വുഡ്ലോൺ എന്ന് ചോദിക്കുന്നു. വുഡ്ലോൺ വേൾഡ് ട്രേഡ് സെന്റർ ആക്രമണത്തിന് ശേഷം നടപ്പിലാക്കിയ ഒരു സുരക്ഷാ സംവിധാനം ആണെന്നും, എന്തെങ്കിലും സൈബർ ആക്രമണം ഉണ്ടായാൽ രാജ്യത്തെ മുഴുവൻ ബാങ്കിംഗ്, ഷെയർ മാർക്കറ്റ്, കോർപ്പറേറ്റ് റെക്കോർഡ്‌സ്, ഗവണ്മെന്റ് ഫണ്ട്‌സ് എന്നിവയുടെ എല്ലാ രേഖകളും വുഡ്ലോണിലെ സൂപ്പർ കമ്പ്യൂട്ടറിൽ ഓട്ടോമാറ്റിക്കലി ബാക്കപ്പ് ആയി സേവ് ആകും എന്ന് പറയുന്നു. ഇതിൽ ഗബിയേലിന് എന്താണ് ലാഭം എന്ന് ബൗമൻ ചോദിക്കുമ്പോൾ ആ രേഖകൾ ഉപയോഗിച്ച്
മക്ലെയ്‌നും ഫെറലും വുഡ്ലോണിലേക്ക് എത്തിയതായി ഗബ്രിയേൽ മനസിലാക്കി അവരെ തടയാൻ ആളെ അയക്കുന്നു. മക്ലെയ്‌നും ഫെറലും രണ്ട് വഴിക്കായി പിരിയുന്നു. ഡാറ്റാ കോപ്പി ചെയ്തു കൊണ്ടിരുന്ന എമേഴ്സൺ എന്ന ഗബ്രിയേലിന്റെ ജോലിക്കാരനോട് തകരാറു സംഭവിച്ച കൂളിംഗ് ടവർ ചെക്ക് ചെയ്യാൻ പറയുന്നു, ഈ സമയം വുഡ്ലോണിലേക്ക് പോകാൻ ബൗമൻ തയാറാകുന്നു. എമേഴ്സൺ അവിടെ നിന്ന് പോയ ശേഷം ഫെറൽ വഴി തെറ്റി അവിടെ എത്തുന്നു. തന്റെ അൽഗോരിതം ആണ് ഉപയോഗിക്കുന്നത് എന്ന അറിഞ്ഞ ഫെറൽ ഡോർ ലോക്ക് ഈസി ആയി തുറക്കുന്നു. സാമ്പത്തികമായ എല്ലാ രേഖകളും കോപ്പി ആയ നെറ്റ്‌വർക്കിൽ ഫിറൽ കോഡ് സെറ്റ് ചെയ്യുന്നു. അപ്പോഴേക്കും എമേഴ്സൺ എത്തുന്നു. തന്നെ കൊന്നാൽ ആർക്കും ഈ കോഡ് അഴിക്കാൻ കഴിയില്ല എന്ന് പറയുന്നു. ഫിറലിനെ എമേഴ്സൺ ഗബ്രിയേലിനടുത്തു എത്തിക്കുന്നു.
ഡിജിറ്റൽ പരിതസ്ഥിതിയും സൃഷ്ടിച്ചുകൊണ്ട് അനാഥാലയം ചിത്രത്തിന്റെ അവസാന രംഗങ്ങളിലൊന്നിൽ ഉപയോഗിക്കാൻ ഒരു മൾട്ടി ലെവൽ ഫ്രീവേ ഇന്റർചേഞ്ച് വികസിപ്പിച്ചു. ബ്ലൂസ്‌ക്രീനിന് മുന്നിൽ നിർമ്മിച്ച നീളമുള്ള സർപ്പിള റാമ്പ്. ഫ്രീവേയിൽ ഒരു എഫ് -35 ജെറ്റ് മക്ക്ലെയ്നെ പിന്തുടരുമ്പോൾ, ഒരു ജെറ്റ് രംഗത്തെ ഡിജിറ്റലായി ചേർക്കുന്നതിന് സഹായിക്കുന്നതിന് ഒരു മിനിയേച്ചർ മോഡലും പൂർണ്ണ വലുപ്പത്തിലുള്ള പ്രോപ്പും നിർമ്മിച്ചു. ഒൻപത് അടി മോഡൽ 2006 നവംബർ മുതൽ 2007 ഫെബ്രുവരി വരെ നിർമ്മിച്ചു. ഫ്രീവേയ്‌ക്ക് സമീപം ജെറ്റ് സഞ്ചരിക്കുന്നതായി കാണിക്കുമ്പോൾ, പശ്ചാത്തലം മങ്ങിക്കാനും ചൂട് അലകളുടെ പ്രഭാവം സൃഷ്ടിക്കാനും എഡിറ്റർമാർ സോഫ്റ്റ്വെയർ 3 ഡി ഗ്രാഫിക്സ് പ്രോഗ്രാം മായ ഉപയോഗിച്ചു.
വടക്കേ അമേരിക്കയ്ക്ക് പുറത്ത് ഡൈ ഹാർഡ് 4.0 എന്നാണ് അറിയപ്പെടുന്നത്. ലെൻ വൈസ്‌മാൻ സംവിധാനം ചെയ്ത ചിത്രത്തിൽ ജോൺ മക്ളൈൻ ആയി ബ്രൂസ് വില്ലിസ് അഭിനയിച്ചു. അമേരിക്കൻ സ്റ്റേറ്റ് ന്യൂ ഹാംഷെയറിന്റെ സ്റ്റേറ്റ് മുദ്രാവാക്യം ആയ "ലൈവ് ഫ്രീ അല്ലെങ്കിൽ ഡൈ ഹാർഡ്" എന്ന വാക്യം ആണ് ചിത്രത്തിന്റെ പേരായി സ്വീകരിച്ചത്. അമേരിക്കൻ സർക്കാറിന്റെ വിവിധ വെബ്‌സൈറ്റുകളെ ഹാക്കുചെയ്യുന്ന സൈബർ തീവ്രവാദികളെ തടയാൻ സിനിമയിൽ ന്യൂ യോർക്ക് പോലീസ് ഡിറ്റക്റ്റീവ് ജോൺ മക്ളൈൻ പരാജയപ്പെടുത്തുന്നതാണ് കഥയുടെ ഉള്ളടക്കം. ബ്രിട്ടീഷ് ജേർണലിസ്ററ് ആയ ജോൺ കാർലിൻ വയർഡ് മാസികയ്ക്കായി 1997-ൽ എഴുതിയ "എ ഫെയർ‌വെൽ ടു ആർമ്സ്" എന്ന ലേഖനത്തെ അടിസ്ഥാനമാക്കിയാണ് ഈ ചിത്രം നിർമ്മിച്ചത്.